CELEX: 32008R1290
Language: bg
Date: 2008-12-18 00:00:00
Title: Регламент (ЕО) № 1290/2008 на Комисията от 18 декември 2008 година за разрешаване на препаратите от Lactobacillus rhamnosus (CNCM-I-3698) и Lactobacillus farciminis (CNCM-I-3699) (Sorbiflore) като фуражна добавка (Текст от значение за ЕИП)

19.12.2008   
            
            
               BG
            
            
               Официален вестник на Европейския съюз
            
            
               L 340/20
            
         
      РЕГЛАМЕНТ (ЕО) № 1290/2008 НА КОМИСИЯТА
   
   от 18 декември 2008 година
   за разрешаване на препаратите от Lactobacillus rhamnosus (CNCM-I-3698) и Lactobacillus farciminis (CNCM-I-3699) (Sorbiflore) като фуражна добавка
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 е предвидено разрешително за използването на добавки при храненето на животните, както и основанията и процедурите за издаването на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за препарата, посочен в приложението. Това заявление бе придружено от данните и документите, изисквани съгласно член 7, параграф 3 от посочения регламент.
            
         
               (3)
            
            
               Заявлението се отнася до ново разрешително за препарати от Lactobacillus rhamnosus (CNCM-I-3698) и Lactobacillus farciminis (CNCM-I-3699) (Sorbiflore) като фуражна добавка за прасенца, която следва да се причисли към категорията „зоотехнически добавки“.
            
         
               (4)
            
            
               От становището на Европейския орган за безопасност на храните („органът“) от 15 юли 2008 г. (2) става ясно, че въз основа на данните, предоставени от производителя, препаратите от Lactobacillus rhamnosus (CNCM-I-3698) и Lactobacillus farciminis (CNCM-I-3699) (Sorbiflore) не се отразяват неблагоприятно върху здравето на животните, човешкото здраве или околната среда и са ефикасни за подобряване на наддаването. Органът заключи също така, че е възможно препаратът да бъде респираторен сенсибилизатор. Органът не счита, че е налице необходимост от специфични изисквания по отношение на мониторинга след пускането на продукта на пазара. Той също така провери доклада за метода за анализ на фуражната добавка в храната, представен от референтната лаборатория на Общността, създадена с Регламент (ЕО) № 1831/2003.
            
         
               (5)
            
            
               Оценката на посочения препарат показва, че условията за разрешителното, определени в член 5 от Регламент (ЕО) № 1831/2003, са изпълнени. Следователно употребата на посочения препарат следва да бъде разрешена, както е предвидено в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който принадлежи към категорията „зоотехнически добавки“ и към функционалната група „други зоотехнически добавки“, се разрешава като добавка при храненето на животните при условията, определени в посоченото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 декември 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29.
   
      (2)  Научно становище на Групата по добавките и продуктите или веществата, използвани при храненето на животни (FEEDAP) по молба на Европейската комисия относно безопасността и ефикасността на продукта Sorbiflore, препарат от Lactobacillus rhamnosus и Lactobacillus farciminis, като фуражна добавка за прасенца. The EFSA Journal (2008 г.) 771, стр. 1—13.
   
      ПРИЛОЖЕНИЕ
      
         
                     Идентификационен номер на добавката
                  
                  
                     Име на притежателя на разрешителното
                  
                  
                     Добавка
                     (търговско наименование)
                  
                  
                     Състав, химична формула, описание, метод за анализ
                  
                  
                     Биологичен вид или категория на животното
                  
                  
                     Максимална възраст
                  
                  
                     Минимално съдържание
                  
                  
                     Максимално съдържание
                  
                  
                     Други разпоредби
                  
                  
                     Срок на валидност на разрешителното
                  
               
                     FU/kg пълноценна храна със съдържание на влага 12 %
                  
               
                     Категория „зоотехнически добавки“. Функционална група „други зоотехнически добавки“ (подобряващи наддаването)
                  
               
                     „4d2
                  
                  
                     Sorbial SAS
                  
                  
                     
                        Lactobacillus rhamnosus CNCM-I-3698 и Lactobacillus farciminis CNCM-I-3699 (Sorbiflore)
                  
                  
                     Състав на добавката:
                     Препарат от Lactobacillus rhamnosus CNCM-I-3698 и Lactobacillus farciminis CNCM-I-3699 с минимална концентрация 1 × 108 FU (1) /g.
                     (съотношение 1:1)
                     Характеристика на активното вещество:
                     Микробна биомаса в среда от млечни ферменти на Lactobacillus rhamnosus CNCM-I-3698 и Lactobacillus farciminis CNCM-I-3699
                     Метод за анализ (2):
                     Процес на директна епифлуоресцентна филтрация (DEFT) с използване на съответния оцветител за маркиране на метаболитно активните клетки като флуоресцентни единици (FU).
                  
                  
                     Прасенца
                  
                  
                     —
                  
                  
                     5 × 108
                     
                  
                  
                     9 × 108
                     
                  
                  
                     
                                 1.
                              
                              
                                 В упътването за употреба на добавките и премиксите да се посочат температурата на съхранение, срокът на съхранение и устойчивостта на гранулиране.
                              
                           
                                 2.
                              
                              
                                 Препоръчителна доза за килограм пълноценен фураж: 5 g.
                              
                           
                                 3.
                              
                              
                                 Мерки за безопасност: носене на предпазна маска, предпазни очила и ръкавици по време на работа.
                              
                           
                  
                     8.1.2019 г.
                  
               
      
         (1)  FU: флуоресцентни единици.
      
         (2)  Подробна информация относно методите за анализ може да бъде намерена на интернет адреса на референтната лаборатория на Общността: www.irmm.jrc.be/crl-feed-additives“